ቸልሲ ኣንጻር ኣየነይቲ ጋንታ ተጻዊታ?
ሞሪኖ ብትሑት ብቕዓት ተጻወትቱ ተቖጢዑ
ዝሓለፈ ክረምቲ፡ ካብ ቸልሲ ናብ ፒኤስጂ ብልዑል መጠን ገንዘብ ዝተሰጋገረ ዴቪድ ሉዊስ፡ ኣንጻር ናይ ቅድም ጋንታኡ ዝገጠመሉ እዋን ነበረ። እቲ ዝነኣድ ብቕዓት ዘርኣየ ተጻዋታይ፡ ዘይ ከም ካልእ እዋን ኣብ መስመር ምክፍፋል ምጽዋቱ ኣቓልቦ ብዙሓት ክስሕብ ተቐሲቡ እዩ። እታ ናይ ቅድም ለንደናዊት ክለቡ ፈለማ ብመገዲ ኢቫኖቪች መሪሕነት እተትሕዛ ሸቶ ኣመዝጊባ ነቲ ግጥም ናብ ዕረፍቲ እኳ እንተመርሐቶ፡ ኣብ ካልኣይ እብረ ግን ኣይሰለጣን። ፒኤስጂ ምሉእ ጸብለልታ ብምርኣይ ካብ ካቫኒ ማዕረ እትገብራ ሸቶ ረኸበት። በዚ ፍጻመ ዝተቖጥዐ ዓላሚ ክለብ ቸልሲ ሆሴ ሞሪኖ፡ ተጻወትቱ ሒዞሞ ናብቲ ግጥም ንዝቐረቡሉ ብቕዓት እዩ ክወቅስ ተሰሚዑ።ኣብቲ ናይ ብቕድሚ ትማሊ ምሸት ጸወታ፡ ቸልሲ ድሕሪ 2013 ካብ ኢቫኖቪች ፈላሚ ሸቶ ኣብዚ ውድድር ረኺባ። እታ ንዲያጎ ኮስታ ካብ መቕጻዕቲ ዝተቐበለት ለንደናዊት ክለብ፡ ኣብ ዝሰዓበ ደቓይቕ ብፒኤስጂ ክትድብደብ እያ ተራእያ። እንተኾነ ሓላዊ ልዳታ ኮርቶኣ፡ ብዘይካ ካብ ኤዲሰን ካቫኒ ዝዞረቐቶ ኵዕሶ፡ ንኻልእ ብምምካን ስሙ ኮልዐ።
ፒኤስጂ